open-index/open-wikipedia-markdown huggingface dataset:
Evangelisten Matteus

**Matteus** (gresk:  – *Maththaîos*; opprinnelig navn: *Levi*) var en tolltjenestemann og senere apostel som levde i første halvdel av det 1. århundre, og i henhold til de kirkelige overleveringene er identisk med den Matteus som blant annet omtales i *[[Apostlenes gjerninger]]*. Hans helgendag er 21. september.

## Spørsmålet om forfatterskapet til ''Matteusevangeliet''
Av Papias, som var biskop i Hierapolis i Lilleasia på 200-tallet, har han blitt tilskrevet som forfatter av *[[Evangeliet etter Matteus|Matteusevangeliet]]* med ordene «Matteus sammenstilte ordene på hebraisk, og enhver oversatte dem, som han kunne det». Et annet argument som har vært fremført som støtte for at Matteus-evangeliet er skrevet av Matteus, er det faktum at de to eldste manuskriptene som er bevart med evangeliets tekst, bærer overskriften «etter Matteus».  I moderne tid har det vært omdiskutert blant bibeltolkere om dette evangeliet kan være skrevet av kun ett øyevitne.

Matteus omtales i *[[Det nye testamente]]* kun i forbindelse med listene over Jesu apostler i de fire evangelier og *Apostlenes gjerninger*, samt i Matteusevangeliets kapitel 9 hvor det ganske kort fortelles at han satt ved tollboden da Jesus kom forbi og sa «Følg meg!», hvilket Matteus gjorde.

I de parallelle beretninger i de andre evangelier omtales denne person ikke som Matteus, men som Levi.

Noen hevder at det er usannsynlig at Matteus kan være forfatteren til *Matteusevangeliet*. I likhet med de øvrige evangelier er det et anonymt evangelium. Matteusevangeliet bærer dessuten tydelig preg av å hatt blant annet *[[Markusevangeliet]]* som forlegg, og de som hevder at Matteus ikke kan være den faktiske forfatteren, anfører at man kan neppe forestille seg at en apostel og øyevitne til Jesus skulle basere sitt evangelium på senere annenhåndskilder.

## Evangelistsymbol
Matteus' evangelistsymbol er et bevinget menneske fordi han åpner sitt evangelium med en slektstavle. 

## Bildegalleri

Fil:Plaque with the Symbol of the Evangelist Matthew MET sf17-190-427s1.jpg|Evangelisten Matteus fremstilles i kristen ikonografi som et bevinget menneske. Dette bildet er et fransk emaljearbeid fra ca. år 1100 
Fil:Saint Matthew2.jpg|Matteus slik han fremstilles i en illuminasjon i *Ebbo-evangeliet* fra det 9. århundre.


## Referanser


## Eksterne lenker
*
Jasnogorsk

**Jasnogorsk** (russisk: Ясного́рск) er en by i Tula oblast i Russland. Den ligger ved elva Vasjana (ei sideelv til Oka), rundt 30&nbsp;km nord for Tula.

Landsbyen *Laptevo* (russisk: Ла́птево) har vært kjent siden 1400-tallet. Den fikk bystatus og nytt navn *Laptev* (russisk: Ла́птев) i 1958. Navnet ble enda en gang endret, til Jasnogorsk, i 1965.

## Demografi
Befolkningsutvikling:
:

## Referanser


## Eksterne lenker
*
Zhabei

**Zhabei** (kinesisk: 闸北区, pinyin: *Zháběi Qū*, Wade-Giles: *Cha-pei*, wu: *zah入poh入*) er ett av de ti indre bydistrikter i Shanghai i Folkerepublikken Kina. Det har et areal på 29,26&nbsp;km² og 707&nbsp;869&nbsp;innbyggere (2003). Det gir en tetthet på 24&nbsp;192&nbsp;innbyggere pr km².

Suzhouelven, som er Shanghais nest viktigste elv (etter Huangpu), renner gjennom de sørligste deler av Zhabei, og elvebreddene den har i distrikter er på 4,1 kilometers lengde. Shanghais jernbanestasjon ligger ved Molingaten i Zhabei. Den gamle hovedjernbanestasjonen lå også i Zhabei, ved Østre Tianmugaten. Den ble etter stengningen i 1987 omgjort til jernbanemuseum.

Historisk har Zhabei vært et tett befolket arbeiderområde. Befolkningen har imidlertid endret seg over tid etterhvert som den klassiske industrien i stor grad har blitt flyttet til nye bydeler. Boligprisene er generelt lavere enn i de nærliggende nordlige bydistriktene Putuo og Hongkou.

Det satses stort på multimediautvikling i distriktet, der man finner Shanghai Multimedia Valley (SMV) som tiltrekker seg media- og IT-talenter. Man er langt fremme i 3D-filmteknologi. 

## Administrative enheter
**Subdistrikter:**
* Vestre Tianmu lu (天目西路街道), Beizhan (北站街道), Baoshan lu (宝山路街道), Vestre Zhijiang lu (芷江西路街道), Gonghexin lu (共和新路街道), Daning lu (大宁路街道), Pengpu nye landsby (彭浦新村街道), Linfen lu (临汾路街道).
**Storkommune:**
* Pengpu (彭浦镇).

## Referanser


## Eksterne lenker
*
Baoshan (Shanghai)

**Baoshan** (kinesisk: 宝山区, pinyin: *Bǎoshān Qū*) er et distrikt i Shanghai i Folkerepublikken Kina med et landareal på 424,58&nbsp;km² og en befolkning på  740&nbsp;900&nbsp;pr. 2001.  

Øst i Baoshan munner elven Huangpu ut i Yangtzefloden.

I Baoshan ligger hovedkvarteret til firmaet Baosteel, og det er også i dette distriktet at Shanghaiuniversitetet har sin hovedcampus. I gaten Donglin Lu ligger en minnepark til Den antijapansake krig (Den annen sino-japanske krig) med et lite museum med artefakter fra denne krigen. Her er også en moderne pagode av glass og stål. 

Byen Wusong, ved utløpet til Huangpu, ble i 1964 inkorporert i det som nå er distriktet Baoshan. Kinas første jernbanelinje, Woosungbanen, ble anlagt mellom Shanghai og Wusong i 1876. 

## Administrative enheter
**Subdistrikter:** 
*Wusong (吴淞街道), Zhangmiao (张庙街道), Youyi-gaten (友谊路街道).
**Storkommuner:**
*Miaohang (庙行镇), Luodian (罗店镇), Dachang (大场镇), Gucun (顾村镇), Luojing (罗泾镇), Yanghang (杨行镇), Yuepu (月浦镇), Songnan (淞南镇), Gaojing (高境镇).

## Referanser
Rongcheng

Med **Rongcheng** kan menes:

* 榕城 - Bydistriktet Rongcheng i Jieyang i provinsen Guangdong i Folkerepublikken Kina.
* 荣成 - Byfylket Rongcheng i Weihai i provinsen Shandong i Folkerepublikken Kina.
* 容城 - Fylket Rongcheng i Baoding i provinsen Hebei i Folkerepublikken Kina.
Maonan

**Maonan** kan vise til:

*Maonan (folk) – en folkegruppe i Folkerepublikken Kina
*Maonan (Maoming) – et bydistrikt i Maoming i provinsen Guangdong i Folkerepublikken Kina
Stephen Cole

**Stephen Cole** (født 29. mars 1956 i Hereford) er en britisk journalist. Han er nyhetsanker i London for Al Jazeera English. Han har tidligere vært programleder i BBC World. Før dette har han arbeidet for bl.a. CNN, ITN og Sky News.

Han eier også sitt eget produksjonsselskap, Cole Productions.
Puyang

Med **Puyang** kan det siktes til
* Puyang (Henan) - byprefektur i provinsen Henan i Kina
* Puyang (Puyang) - fylke i ovennevnte prefektur
Jefremov

**Jefremov** (russisk: Ефре́мов) er en by i Tula oblast i Russland. Den ligger ved elva Krasivaja Metsja (ei sideelv til Don), rundt 130&nbsp;km sør for Tula.

Den ble grunnlagt i 1637 som en festning for å forsvare de sørlige grensene til Keiserdømmet Russland. Den fikk bystatus i 1777.

## Demografi
Befolkningsutvikling:
:

## Referanser


## Eksterne lenker
*
Antonio d’Almeida

**Antonio d'Almeida** eller **Almeyda** 麥安東 *Mai Andong* (født 1557 i Trancoso ved Viseu i Portugal, død 17. oktober 1591 i Shiuchow i Guangdong i Kina) var en portugisisk kinamisjonær tilhørende jesuittordenen. Han virket for det meste i Shiuchow, på en av de fem misjonsstasjoner som pater Matteo Ricci opprettet i Kina.

Pater d'Almeida reiste ut fra Lisboa på skuten *Relíquias* den 10. april 1584, ble presteviet 25. mars 1585 i Goa i India, og ankom Macao den 8. oktober 1585. Han gjennomgikk den grundige men strevsomme prosess å lære deg kinesisk, noe han sammenlignet med å bli som et kinesisk barn, i behov av å lære seg alt.  Han dro inn til Kanton i oktober samme år. Han havnet etter noen andre posteringer i Shiuchow. 

Nokså mange av de europeiske misjonærer slet med å tilpasse seg Ming-Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble tidlig syke; hele 51 døde før de var fylt femti år, som pater d'Almeida som bare ble 35 år.

## Se også
* Liste over kinamisjonærer tilhørende jesuittordenen

## Referanser
Fan (Puyang)

**Fan** (kinesisk: 范县; pinyin: *Fàn Xiàn*) er et fylke i byprefekturet Puyang i den kinesiske provinsen Henan. 

I 1999 hadde det  473.590 innbyggere.

## Referanser
Heshan

Med **Heshan** kan menes:

*Bydistriktet Heshan i Hebi i provinsen Henan i Folkerepublikken Kina.
*Bydistriktet Heshan i Yiyang i provinsen Hunan i Folkerepublikken Kina.
*Byfylket Heshan i Jiangmen i provinsen Guangdong i Folkerepublikken Kina.
*Byfylket Heshan i Laibin i den autonome region Guangxi i Folkerepublikken Kina.
Terrorangrep i Lahore

**Terrorangrep i [[Lahore]]** har flere betydninger og kan referere til
*Terrorangrepet i Lahore 10. januar 2008
*Terrorangrepene i Lahore 11. mars 2008
Bjørn Eriksson

**Bjørn Eriksson**, svensk sagnkonge på første halvdel av 900-tallet. Han var i henhold til *[[Hervors saga]]* sveakonge og far til Olav II Bjørnsson og Erik Seiersæl. Han var derigjennom farfar til Styrbjørn Sterke. *Hervarar saga* forteller også at han var sønn til den Erik som lå i krig med Harald Hårfagre, og som etterfulgte brødrene Anund Uppsale og Bjørn på Håga.

Derimot forteller Adam av Bremen at istedenfor Bjørn var kongen Emund Eriksson, men de kan like gjerne ha var samregenter. Når Olav II Bjørnsson døde var Erik Seiersæl tvunget til å foreslå sin ufødte sønn Olof Skötkonung som medregent istedenfor den i henhold til tinget langt mer ulempelige Styrbjørn Sterke.

## Referanser
Erik Emundson

**Erik Emundsson** (eller Anundsson) var en svensk sagnkonge. Han nevnes i *[[Hervors saga]]* som en sveakonge som lå i krig med Harald Hårfagre. I *[[Ynglingesagaen]]* kalles han for Erik Emundsson og nevnes der også som konge av Västergötland, Dalsland (et historisk landskap i Västra Götalands län), Båhuslen og Värmland, og at han tapte alle områdene unntatt Västergötland til Harald Hårfagre.

I henhold til Snorre Sturlason besøkte han stormannen Åke i Värmland samtidig som Harald Hårfagre gjorde det. Åke plasserte Erik i en gammel hall med gamle folk å drikke med mens han plasserte Harald med sine unge menn. Da Erik klagde på denne forulempelsen svarte Åke at Erik var en gammel mann mens Harald var en ung mann i sin beste alder. Dette gjorde Erik så sint at han drepte Åke.

I henhold til *Hervors saga* etterfulgte han sin far Anund Uppsale og onkel Bjørn på Håga og ble selv etterfulgt av Bjørn III Eriksson (far til Olav II Bjørnsson og Erik Seiersæl). Islandske *[[Landnåmabok]]* forteller at Erik og hans sønn Bjørn hersket på samme tid som henholdsvis pave Hadrianus II og pave Johannes VIII, det vil si i tidsepoken 867-883, den samme tiden da Island ble bosatt, se Landnåmstiden. *[[Harald Hårfagres saga]]* forteller at Erik døde da Harald Hårfagre hadde vært konge i Norge i ti år, det vil si 882.

Han var trolig bror og styrte sammen med sin bror Olav Sveakonge.
Jarno Sarkula

**Jarno Sarkula** (født 1973) er en finsk musiker (saksofon) og TV-personlighet. I musikksammenheng er han kjent som medlem av undergrunnsbandet  Alamaailman vasarat. 

I TV-sammenheng er han kjent for program på kanalen MoonTV hvor han har vært vert i PC-spillprogrammet kalt PC-Peliluola.

## Referanser


## Eksterne lenker
* 
*
Forkorting (kunst)

**Forkorting**, også kalt *forkortning*, brukes i kunsten mest om det å fremstille legemer på en slik måte at det ferdig fremstilte uttrykket skal virke mest mulig naturtro ved bruk av perspektiviske regler. Forkortning er et virkemiddel og visuelle effekt i billedkunst for i et mer eller mindre flatt bilde å etterlikne synsopplevelsen av en kropp eller gjenstand som betraktes i dybderetningen i en tredimensjonal virkelighet.

Et eksempel er en arm som peker på noe i øyenhøyde, mens modellen dreier seg rundt. Peker armen vekk fra tilskueren, er den usynlig, mens den blir normalt lang i rett vinkel og sees som gradvis kortere etterhvert som den peker mot den som ser. Samtidig vil fingrene og hånden kunne skjule deler av armen og tildels resten av kroppen – noe avhengig av avstand. 

Forkortningen er en videreføring av perspektivlæren, der en fort ble klar over at den ikke kunne følges slavisk uten å gi tilskueren et lett forvrengt bilde av spesielt levende vesener. Utover i renessansen og ikke minst i barokken ble kunnskap utvidet og brukt, ikke minst i trompe d'oeil- sammenheng.

Motsatt måtte spesielt billedhoggere forlenge og forvrenge sine «naturtro» statuer dersom de skulle stå i en forhåndsbestemt høyde over tilskueren. (Auguste Rodins *«Tenkeren»* ser ikke naturlig ut på nært hold, men virker helt riktig på sin rette plass.)

## Se ogs
* Sotto in su, takmaleri med figurer sett i ekstremt froskeperspektiv
* Romperspektiv

## Referanser
I Won’t Dance

«**I Won't Dance**» er en sang komponert av Jerome Kern, med tekst originalt skrevet av Oscar Hammerstein II og Otto Harbach for musikalen *Three Sister* i 1934. Men *Three Sisters* var mislykket, og ble raskt glemt, så når tiden kom for å filme Kern-Harbach-musikalen *[[Roberta]]*, ble sangen tatt med i filmen. Den ble slik en slager at den nå er inkludert i alle sceneopptredener og opptak av *Roberta*.

For RKO-filmen *[[Roberta (film)|Roberta]]* (1935) endret Dorothy Fields og Jimmy McHugh sangens tekst, og beholdt kun tittelen, som Hammerstein var opphavet til. Det er Field og McHugs tekst som er best kjent i dag. 

Sangen er anakronistisk brukt som et musikknummer i den TV-lagde biografien om president Franklin D. Roosevelt, *[[Warm Springs]]*, som hovedsakelig finner sted i år 1924.

## Notable versjoner
*Anita O'Day – *[[Pick Yourself Up with Anita O'Day]]* (1956)
*Ella Fitzgerald og Louis Armstrong – *[[Ella and Louis Again]]* (1957)
*Ella Fitzgerald – *[[Ella Swings Brightly with Nelson]]* (1961)
*Peggy Lee – *[[Mink Jazz]]* (1963)
*Jane Monheit og Michael Bublé – *[[Taking a Chance on Love]]* (2004)
*Frank Sinatra – *[[A Swingin' Affair!]]* (1957), *[[Sinatra-Basie: An Historic Musical First|Sinatra-Basie]]* (1962)
*Jula de Palma – *Jula al Sistina* (1970)
*Will Young – *[[Pop Idol: The Big Band Album]]* (2002)
*Sylvia McNair med Andre Previn og David Finck – *Sure Thing: The Jerome Kern Songbook* (1994)
Gjæring (byggteknikk)

**Gjæring** er et faguttrykk i byggeteknikk og rammemakeri, og består i å tilpasse profillister til å passe rundt utstikkende kanter og inne i hjørner på en slik måte at profilene beholdes i hele forløpet. Kunnskapen er en del av opplæringen til snekkerhåndverket.

Mer avanserte gjæringer (flerkantede rammer eller listing langs et knippe søyler) kalles forkrøpninger.

## Verktøy
Til gjæring brukte en før i tiden en gjærekasse, mens man i dag ofte bruker enten en stillbar gjærsag, en kapp- og gjærsag eller en gjerdesag.
Lucho González

**Luis Oscar «Lucho» González** (født 1981) er en fotballtrener og tidligere fotballspiller. 

Han kom til Porto fra  i 2005. Han vant serien med River Plate sesongen før han dro og han har vært med på to seriegull med Porto. Han spilte deretter for , før han igjen gikk tilbake til Porto i 2012.

## Referanser


## Eksterne lenker
*
Frederik Krebs

**Frederik Christian Krebs** (født 24. august 1845 i Reinbek i Holstein, død 28. mai 1925 i Lund, Sverige) var en danskfødt maler og kunstlærer.

Krebs studerte ved Kunstakademiet 1862-1868, startet deretter en privat malerskole i København. I 1882 flyttet han til Lund, hvor han først var tegnelærer ved døvstummeskolen, senere også ved den tekniske skolen. Han ga også utstrakt privatundervisning, blant annet til Hannah Ryggen.

Blant Frederik Christian Krebs' arbeider er ca. 20 altertavler i Skåne. Krebs er begravet på Frederiksberg kirkegård ved København.  

## Referanser

 
## Kilder
* Weilbachs kunstnerleksikon
Forkorting

**Forkorting** eller **forkortning** kan sikte til:

* Forkorting (kunst) – et kunstuttrykk
* Forkorting (brøk) – et tema i matematikk
* forkortelse – fra grammatikken
Forkrøpning

**Forkrøpning** er et faguttrykk fra bygg og rammemakeri, og beskriver prosessen med å tilpasse profilerte lister til å gå rundt eller inne i hjørner (avansert gjæring) der det enten er ett eller flere framspring på grunn av søyler og lignende, eller rammen omfatter flere enn fire vinkler.

Arbeidet med å sage til listverk krever fortsatt omtanke, men er blitt lettere med moderne gjæringssager.

## Referanser
Stockholms stadsbibliotek

**Stockholms stadsbibliotek** er Stockholms hovedbibliotek. Bygningen, som ble innviet i 1928 er tegnet av arkitekten Gunnar Asplund, og regnes som et hovedverk fra perioden. Det runde bygget ligger i krysset mellom Sveavägen og Odengatan i Vasastaden.

Konkurranse om et tilbygg ble utlyst sommeren 2006, og i november 2007 ble det kjent at forslaget *Delphinium* av Heike Hanada hadde vunnet. Det er imidlertid ikke tatt noen beslutning om bygging, og i diskusjonen som pågår har mange tatt til orde for et helt nytt hovedbibliotek.

## Eksterne lenker
*
Thorleif Schjelderup (1822–1883)

**Thorleif Schjelderup** (født 2. juni 1822, død 11. desember 1883) var en norsk konsul og kjøpmann i Kristiania. Barnebarn av Thorleif Schønberg Schjelderup.

Han var far til billedhuggeren Menga Schjelderup-Ebbe og Thorleif Frederik Schjelderup (1859–1920) som var en norsk kjøpmann (grosserer) og en av landets rikeste, og som igjen, var far til Gunnar Schjelderup og høyesterettsdommeren Ferdinand Schjelderup.
Thorleif Schjelderup

**Thorleif Schjelderup** er navnet til flere personer:

*Thorleif Schønberg Schjelderup, (1749&ndash;1807) norsk offiser.
*Thorleif Schjelderup (1822–1883), norsk konsul.
*Thorleif Frederik Schjelderup, (1859&ndash;1931) norsk jurist og forretningsmann.
*Thorleif Schjelderup (1920–2006), norsk skihopper og forfatter.
Thorleif Schønberg Schjelderup

**Thorleif Schønberg Schjelderup** (født 24. februar 1749 i Veøy, død 2. januar 1807 på Vevlen i Idd) var norsk offiser (kaptein).  Han var bestefar til Thorleif Schjelderup (1822–1883), norsk konsul og kjøpmann i Kristiania og videre oldefar til Gunnar Schjelderup og høyesterettsdommeren Ferdinand Schjelderup.
Ad infinitum

**Ad infinitum** er latin for *mot det uendelige/uavsluttede*.

## Bruk i praksis
* «Sekvensen **1, 2, 3, ...** fortsetter *ad infinitum*.»
* «Perimenteret av en fraktal kan iterativt tegnes *ad infinitum*.»
* Forfatteren Jonathan Swift inkorporerte tanken om egenlikhet i følgende del av sitt satiriske dikt *On Poetry: a Rhapsody* (1733):

The vermin only teaze and pinch
Their foes superior by an inch.
So, naturalists observe, a flea
Has smaller fleas that on him prey;
And these have smaller still to bite 'em,
And so proceed *ad infinitum*.
Thus every poet, in his kind,
Is bit by him that comes behind
* Matemarikeren Augustus De Morgan tok med lignende linjer i sitt rim *[[Siphonaptera (dikt)|Siphonaptera]]*.
*Et annet eksempel er når en matematisk grenseverdi går mot uendelig (±∞). 
*Begrepet kan også omfatte ting som har selv-refererende eller rekursive egenskaper.

## Referanser
Reaktor (selskap)

**Reaktor** er et konsulentselskap med over 170 rådgivere. Selskapet ble etablert i Bergen i 1995. Senere ble kontorer i Oslo (2005), Stockholm (1. februar 2008) og Stavanger (1. april 2011) etablert. Selskapet ble kjøpt opp av Knowit i mai 2010.

Selskapets tjenester inkluderer systemutvikling- og implementering, CRM, portalløsninger, samt merkevarebygging og markedskommunikasjon. Kundene er særlig i bank og finans. 

## Referanser


## Eksterne lenker
* Reaktor sin hjemmeside
Romsøppel

**Romsøppel** er avfall og utrangerte eller mistede gjenstander fra menneskelig virksomhet i verdensrommet. Det meste befinner seg i omløp rundt jorden i eller nær den opprinnelige banen de ble satt i.

Foruten romkapsler og døde satellitter, vet en om et par avanserte kameraer, flere tenger og skrunøkler osv. Siden de beveger seg i svært høye hastigheter, er ryddeaksjoner ansett som håpløse.

De som skal sende opp nye satellitter, må derfor holde oversikt over hvor der finnes ledig rom som ikke vil krysse de kjente banene og forårsake kollisjoner.

Mye av søppelet befinner seg i ustabile baner, slik at det før eller senere vil falle inn mot jordatmosfæren og brenne opp (bli til stjerneskudd).

I 2023 ble en virksomhet for første gang bøtelagt for å etterlate romsøppel i bane rundt jorden.

## Referanser
Spillets regler

***Spillets regler*** (originaltittel: *La Règle du jeu*) er en fransk dramakomedie fra 1939 regissert av Jean Renoir. Filmen handler om den franske overklassen like før andre verdenskrigs utbrudd. Renoirs film er delvis en adapsjon av Alfred de Mussets *[[Les Caprices de Marianne]]*, en populær satire fra 19-hundretallet, og blir av mange regnet som Renoirs største film, og sogar regnet blant de beste filmene noensinne.

Filmen starter som en farse som ender i en tragedie i siste scene. Den er karakterisert av tematiske elementer typisk for Renoirs verk, slik som verdensrelativitisme personalisert gjennom karakterene og grusomme, følelsesløse dødsfall.

## Mottakelse
Filmen ble umiddelbart sterkt kritisert for sin satire over den franske overklassen og ble latterliggjort av det parisiske publikum ved premieren. Overklassen er fremstilt som sære og selvopptatte, med liten bekymring for hvilke følger deres handlinger får. Følgelig forbød de franske myndighetene filmen, men etter krigen har filmen vunnet ny hevd og blir sett på av mange filmkritikere og regissører som en av de beste filmene noensinne.

## Handling
Flyver André Jurieux lander ved Le Bourget lufthavn utenfor Paris etter å ha krysset Atlanterhavet med hans eget fly. Han blir møtt av vennen Octave, som forteller André at Christine - den østerriksk-franske adelskvinnen André elsker - ikke har kommet for å hilse på ham. André blir knust. Når en radio-reporter kommer for å kringkaste Andrés første ord etter landingen, forteller han om sin sorg og han fordømmer Christine. Hun lytter til sendingen i Paris-leiligheten sin sammen med sin hushjelp Lisette.

## Skuespillere
* Nora Gregor som Christine, Marquise de la Chesnaye
* Paulette Dubost som Lisette, Christine's hushjelp.
* Marcel Dalio som Robert, Marquis de la Chesnaye. Christine's ektemann og Geneviève's elsker.
* Roland Toutain som André Jurieux. EN flyver som elsker Christine
* Jean Renoir som Octave. En gammel venn av Christine og André
* Mila Parély som Geneviève de Marras, Robert's elsker. 
* Julien Carette som Marceau.
* Gaston Modot som Edouard Schumacher. Lisette's ektemann.
* Anne Mayen som Jackie. Niese av Christine
* Pierre Magnier som en gjest ved Robert's bolig. 
* Léon Larive som en kokk
* Henri Cartier-Bresson som en britisk tjener.
* Marguerite de Morlaye som en gjest.

## Referanser


## Eksterne lenker
*
Marsmåler

**Marsmåler** (*Apocheima pilosaria*) er en sommerfugl i gruppen av de egentlige målere  (Geometridae). Denne grå, litt lurvete måleren er en av de første sommerfuglene som er på vingene om våren, og kommer gjerne til utelys i mars. Som hos en del andre målere er det bare hannen som har vinger og kan fly, hunnen er praktisk talt helt vingeløs.

## Utseende
**Hannen** er en middelsstor (vingespenn 41 – 46&nbsp;mm), ganske kraftig, lysgrå-spraglete måler. Vingene har oppstående skjell og virker derfor litt lurvete. Antennene er fjærformede, brystet kledt med oppstående, lysgrå hår. Forvingene er relativt store og avrundet trekantede. Bakvingene er ensfarget lysgrå. **Hunnen** er forholdsvis slank og langbeint sammenlignet med andre vingesløse målerhunner, kroppen er kledt med korte hår. Antennene er nesten så lange som kroppen. Vingene er redusert til knapt synlige stumper. Larven er slank, gråbrun, med spredte, oppstående, stive børster.

## Levevis
Hannene av denne målerarten er blant de første sommerfuglene på vingene om våren, og kan dukke opp alt i februar (januar lenger sør i Europa) om det er mildvær. Tallrikest er de i mars – april. De flyr om natten og kommer gjerne til lys. De finner hunnene ved hjelp av de fjærformede antennene som sanser feromoner som hunnene skiller ut. De voksne sommerfuglene tar ikke næring til seg. Larvene lever på mange ulike løvtrær og busker, forpupper seg om høsten og overvintrer som puppe.

## Utbredelse
Marsmåleren er en europeisk art som finnes over det meste av Europa. I Norge forekommer den nord til Møre og Romsdal.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
*  Lepidoptera.no: Marsmåler - Faktaark, bilder, observasjoner, flygetider og kart.
* Bilde av larven, fra Kimmo's Lep site
Troll A

**Troll A** er en plattform for gassproduksjon på Trollfeltet i Nordsjøen. Plattformen er en Condeep-plattform som står på 303 meters havdyp omtrent 70 kilometer nordvest for Bergen. Plattformkonstruksjonen har en total høyde på 472 meter, og var både verdens største offshore gassplattform og den tyngste flyttbare menneskeskapte konstruksjonen da den ble bygget på midten av 1990-tallet på oppdrag av Norske Shell.

## Historie
Norske Shell som var operatør i utbyggingsfasen, inngikk i 1991 en kontrakt med *[[Norwegian Contractors]]* om bygging av en Condeep-plattform, Troll A, som skulle produsere gass på Trollfeltet. I 1995 ble den 656&nbsp;000 tonn tunge plattformen slept de 200 kilometrene fra Vats til Trollfeltet. Slepet tok syv dager og ble fulgt av flere TV-kanaler. Troll A ble plassert på feltet 17. mai 1995, og produksjonen startet 9. februar 1996.

Troll A-plattformen ble tildelt arkitekturprisen Betongtavlen for 1995.
I 1999 ble Troll A kåret til «Århundrets ingeniørbragd» av leserne til *[[Teknisk Ukeblad]]*.

Våren 1996 måtte Posten makulere syv millioner frimerker med Troll-plattformen som motiv, fordi plattformen hadde fått feil høyde i forhold til Eiffeltårnet. Det nye frimerket kom i salg fra 19. juni 1996. Tabben hadde kostet Posten rundt 350 000 1996-kroner.   

Beina på plattformen er hule, og i 2006 holdt Katie Melua konsert på bunnen av ett av dem, i en svært spesiell akustikk 303 meter under havoverflaten.

Plattformen som er det størst menneskeskapte byggverk som noen gang er flyttet på. Den har en forventet levetid på 70 år og står fast på havets bunn på Trollfeltet. Dens totale høyde er 472 meter, hvorav den delen som er under havflaten er på 369 meter. Vekten (tørrvekt) for selve konstruksjonen er på 565 000 tonn. På det meste var det 2000 personer involvert i byggearbeidet som fant sted utenfor Vats i Rogaland.

## Referanser


## Eksterne lenker
* Structurae: Troll
Parallellakseteoremet

**Parallellakseteoremet** også kjent som **Steiners sats** (etter Jakob Steiner), brukes i fysikk til å beregne treghetsmoment til et generelt legeme som ikke har massefellespunkt på rotasjonsaksen.

## Bevis

Treghetsmomentet til et lite masseelement, dm, med kordinatene (x,y) når origo er i rotasjonsaksen. Treghetsmomentet er:

: I = \int r^2 dm = \int (X^2 + Y^2 ) dm 

Kordinatene til dm etter at origo er flyttet:

:\ X = x_{cm} + x' 

:\ Y = y_{cm} + y' 

Settes dette inn i første ligning får vi:

: I = \int [(x_{cm} + x')^2 + (y_{cm} + y')^2] dm 

: I = \int ( x'^2 + y'^2 )dm + 2x_{cm} \int x' dm + 2y_{cm} \int y' dm + ( x_{cm}^2 + y_{cm}^2 ) \int dm 

Ettersom at aksen er nå plassert i objektets massesenter får vi:

:  \int x' dm = \int y' dm = 0 

Da står vi igjen med:

: I = \int ( x'^2 + y'^2 ) dm + ( x_{cm}^2 + y_{cm}^2 ) \int dm 

Som kan skrives:

:\ I = I_{cm} + M D^2 ,

der M er massen til hele legemet, og D er avstanden fra den opprinnelige rotasjonsaksen til massesenteret.
Kimovsk

**Kimovsk** (russisk: Ки́мовск) er en by i Tula oblast i Russland. Den ligger på vannskillet mellom elvene Don og Volga, rundt 70&nbsp;km sørøst for Tula.

Kimovsk ble grunnlagt under andre verdenskrig i forbindelse med intensiv utvinning av kull fra kullfeltene rundt Moskva. Sovjeterne bygget et stort antall gruver på landområdet til et kolkhoz som het *[[Komintern|Unge Kommunistiske Internasjonale]]* (russisk: **К**оммунистический **и**нтернационал **м**олодёжи, forkortet **КИМ** (*KIM*, hvorav navnet Kimovsk) og en bosetning for gruvearbeidere kalt *Mikhajlovka* (russisk: Миха́йловка). I 1948 ble navnet Mikhajlovka endret til Kimovsk, og den fikk bystatus i 1952.

## Demografi
Befolkningsutvikling:
:

## Referanser


## Eksterne lenker
*
Fjellmåler

**Fjellmåler** (*Glacies coracina*) er en sommerfugl i gruppen av de egentlige målere  (Geometridae). Denne kraftige, grå arten er en av de sommerfuglene som går høyest opp i fjellet, den kan være ganske vanlig opp til ca. 1700 moh i Sør-Norge. Lengst i nord finnes den også ved kysten.

## Utseende
En ganske liten (vingespenn 21 – 24&nbsp;mm), middels kraftig, grå måler. Den ligner ikke på andre norske målere, men kan forveksles med mott (Pyralidae) av slekten *[[Eurrhypis]]*, som den også ofte flyr sammen med. Antennene er trådformede. Kroppen er svart og kledt med lange, utstående hår. Forvingen er askegrå, med et bredt, trapesformet, litt mørkere tverrbånd i midten, dette tverrbåndet har en oval, svart flekk. Utenfor det brede tverrbåndet er det to smale, hvite tverrstriper skilt av en litt bredere, gråbrun stripe. Noen ganger er mønsteret ganske utvisket og utydelig. Bakvingen er grå. Larven er naken, kort og tykk, purpuraktig brun med en lysere sidestripe.

## Levevis
Fjellmåleren er en av de sommerfuglene som går høyest i fjellet, og den forekommer i alle fall opp til 1700 moh. i Jotunheimen. Den finnes nesten utelukkende over tregrensen. De voksne sommerfuglene flyr om dagen i juni – juli, men flygeaktiviteten blir ofte begrenset av kaldt vær og vind. Den mørke fargen og den tette hårkledningen gjør at arten lett tar opp varme ved å sole seg.

Larvene lever på dvergbjørk (*Betula nana*) og krekling (*Empetrum* spp.).

## Utbredelse
I Norge er fjellmåleren vanlig i de sentrale fjellstrøkene i Sør-Norge. Lenger nordover går den lenger ned i lavlandet og i Finnmark kan den finnes helt ut til kysten.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Sitronmåler

**Sitronmåler** (*Opisthograptis luteolata*) er en sommerfugl i gruppen av de egentlige målere  (Geometridae). Denne karakteristiske, sitrongule arten er vanlig i løvskog nord til Nordland.
## Utseende
En middelsstor (vingespenn 32 – 37&nbsp;mm), slank, sitrongul måler som ikke kan forveksles med noen andre nordeuropeiske arter. Antennene er smalt fjærformede hos hannen, trådformede hos hunnen. Kroppen er kledt med sitrongule hår. Forvingen har tre rødbrune flekker langs forkanten, der den ytterste som sitter i vingespissen er stor og trekantet. Bak de to ytterste flekkene er det uregelmessige, mørke ringer. Forvingen har også to rader av mer eller mindre tydelige, grå flekker som antyder to tverrbånd, bakvingen, som ellers er ensfarget gul, har en slik rekke. Larven er middels slank, enten gressgrønn eller brun, med en spiss, brun pukkel midt på ryggsiden. Den brune fargevarianten ligner sterkt på en avbrukket kvist.

## Levevis
Arten er knyttet til løvskog og hager, og larvene lever på løvtrær og busker i rosefamilien (Rosaceae), de kan også forekomme på selje (*Salix caprea*). Denne arten har en kompleks livssyklus som kan omfatte én generasjon per år, to-tre generasjoner per år eller også tre generasjoner i løpet av to år. Som en konsekvens av dette kan man treffe på voksne sommerfugler gjennom hele sommerhalvåret fra april til oktober, og overvintringen kan skje enten som larve eller puppe.
## Utbredelse
Arten finnes over hele Europa. I Norge er den vanlig nord til det nordlige Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Bilde av larven, fra Kimmo's Lep site
Kirejevsk

**Kirejevsk** (russisk: Кире́евск) er en by i Tula oblast i Russland. Den ligger ved elva Olen, rundt 40&nbsp;km sørøst for Tula.

Den har vært kjent siden andre halvpart av 1700-tallet som kosakk-landsbyen *Kirejevskaja* (russisk: Кире́евская). På 1800-tallet ble det startet utvinning av jernmalm i området. I Sovjet-tiden fikk den først status som bymessig bosetning under navnet *Kirejevka* (russisk: Кире́евка), og fikk i 1956 bystatus, og navnet ble da endret til det nåværende Kirejevsk.

## Demografi
Befolkningsutvikling:
:

## Referanser


## Eksterne lenker
*
Praktmånemåler

**Praktmånemåler** (*Selenia tetralunaria*) er en sommerfugl i gruppen av de egentlige målere  (Geometridae). Denne vakre arten forekommer nord til Nord-Trøndelag i Norge, men er ikke spesielt vanlig.

## Utseende
En middelsstor (vingespenn 29 – 50&nbsp;mm), kraftig måler med flikete vinger, ganske sterkt varierende i størrelse og farge. Fargen er mer eller mindre brunlig, men varierer fra blekt beigeaktig til ganske mørkt rødlig brun, ofte med et svakt purpurskjær. Antennene er fjærformede hos hannen, trådformede hos hunnen, kroppen er gulbrun. **Vingene** er brede og moderat flikete, den innerste halvdelen av begge vingepar er vanligvis markert mørkere enn den ytre, særlig på undersiden. **Forvingen** har to smale, mørke tverrlinjer, der den innerste er sterkt buet og den ytterste nesten rett, bakvingen har bare den ytterste av disse linjene. Begge vingepar har en mer eller mindre halvmåneformet, sølvfarget flekk like innenfor den ytre tverrstripen. Vingespissen har en oval, brun flekk. **Bakvingen** har en lite, mørk flekk nær midten. Larven er gulbrun, sterkt knudrete, og ligner sterkt på en død kvist.

## Levevis
Praktmånemåleren forekommer i løvskog, hager og parker og andre landskap med busker og løvkratt. De voksne målerne flyr om natten og kommer gjerne til lys. I det meste av artens utbredelsesområde har den to generasjoner hver sommer, en som flyr i april – mai og en i juli – august, men lengst nord har den bare én generasjon, som er på vingene i mai. Larvenes næringsplanter er or, eik, selje og andre løvtrær. Arten overvintrer som puppe.

## Utbredelse
Praktmånemåleren finnes i det meste av Europa. I Norge er den funnet i de fleste fylker nord til Nord-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Lipki

**Lipki** (russisk: Липки) er en by i Tula oblast i Russland. Den ligger rundt 30&nbsp;km sør for Tula.  

Landsbyen Lipki har vært kjent siden 1600-tallet. I 1949 fikk den status som bymessig bosetning i forbindelse med utvinning av kull i nærheten. Den fikk innvilget bystatus i 1955. 

## Demografi
Befolkningsutvikling:
:

## Referanser
Sashimi

**Sashimi** (&#21050;&#36523;, *stukket kjøtt*) er en japansk matrett som vanligvis består av biter av rå fisk eller andre sjødyr og som serveres med tilbehør som for eksempel hvit reddik, wasabi, syltet ingefær og soyasaus. Også tynne rå strimler av oksekjøtt kan inngå i sashimi. Visse råvarer tillages før serveringen, som for eksempel blekksprut.

## Se også
* Sushi
## Eksterne lenker
*
Lyngmåler

**Lyngmåler** (*Ematurga atomaria*) er en sommerfugl i gruppen av de egentlige målere  (Geometridae). Denne arten, der hannen er brun med lyse flekker og hunnen hvit med brune tverrstriper, er meget vanlig på lynghei.

## Utseende

En middelsstor (vingespenn 22 – 30&nbsp;mm), slank måler. Det to kjønnene er markert ulike. **Hannen** har fjærformede antenner, og vingene virker vanligvis mer brune enn lyse. Forvingen er lyst brungul med spredte, brune flekker, tre bølgete, brune tverrbånd og bredt brun ytterkant. Ofte er de brune tverrbåndene uregelmessige og delvis sammenløpende, noen ganger er vingen nesten helt brun. Bakvingen har vanligvis to brune tverrbånd og smalere brun ytterkant. **Hunnen** har trådformede antenner og vingene er nesten alltid mer lyse enn brune. Vingenes grunnfarge er brunlig hvit, og de brune tverrbåndene er smalere enn hos hannen, vanligvis forholdsvis regelmessige. Vingenes brune ytterkant er smalere enn hos hannen eller helt manglende.

Larven er meget variabel i fargen, og kan være belkt grønn eller mørkt brungrå. Den er naken.

## Levevis
Denne arten er knyttet til lyngheier, der den oftest er tallrik. Larvene lever på røsslyng (*Calluna vulgaris*), andre lyng-arter (poselyngslekta) men de kan også spise en lang rekke andre busker og urter. De voksne målerne flyr om dagen i mai – juni.

## Utbredelse
Lyngmåleren finnes i den palearktiske sone, inkludert det meste av Europa, Lilleasia, det vestlige Sibir, Sentral-Asia og Tibet. I Norge er den vanlig nord til den nordlige delen av Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Randmåler

**Randmåler** (*Lomaspilis marginata*) er en sommerfugl i gruppen av de egentlige målere  (Geometridae). Denne lille, svarte og hvite måleren er vanlig over det meste av Norge.

## Utseende
En ganske liten (vingespenn 22 – 28&nbsp;mm), slank måler, vingene med hvit grunnfarge og varierende innslag av svart. Kroppen er gråsvart. **Forvingen** er vanligvis bredt svart langs det meste av forkanten og hele ytterkanten, men den svarte fargen langs forkanten er oftest avbrutt på to steder slik at det dannes to flekker, én ved roten og en mer eller mindre trekantet flekk midt i vingen. Sistnevnte er ofte forlenget like ned til bakkanten. Det svarte båndet langs ytterkanten er svært uregelmessig. **Bakvingen** har vanligvis mer eller mindre bredt svart ytterkant, i tillegg ofte et svart tverrbånd lenger inne i vingen.

Larven er nokså kraftig til målerlarve å være, grålig grønn og glatt.

## Levevis
Randmåleren finnes i løvskog. Larvene lever på selje, osp, bjørk og hassel. De voksne målerne flyr om natten, men skremmes også lett opp på dagtid.

## Utbredelse
Randmåleren er vanlig over hele Europa og videre østover til Mongolia. I Norge finnes den i praktisk talt hele landet, bortsett fra på fjellet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Eikelurvemåler

**Eikelurvemåler** (*Biston strataria*) er en sommerfugl i gruppen av de egentlige målere  (Geometridae). Den er hovedsakelig knyttet til eik og finnes derfor bare i det sørligste Norge.

## Utseende
En ganske stor (vingspenn 40 – 55&nbsp;mm) og kraftig måler med avlange forvinger. Hannen har fjærformede antenner. Forkroppen er gråhvit med en mørk tegning på brystet, bakkroppen lysbrun. Forvingen er gråhvit med to brede, uregelmessige, brune, svartkantede tverrbånd, det ytterste av disse langs vingens ytterkant. Mellom de to brune tverrbåndene er det et smalt, ofte ufullstendig, svart tverrbånd. Bakvingen har bare ett brunt tverrbånd. Den ligner slektningen bjørkelurvemåler (*Biston betularia*), men kan kjennes på vingenes brune tverrbånd, dessuten flyr den tidligere på våren. Larven er mørkebrun og litt knudrete.

(MHNT) Biston strataria - Lustenice Czech Republic - Male dorsal.jpg| ♂  
(MHNT) Biston strataria - Lustenice Czech Republic - Male ventral.jpg| ♂ △


## Levevis
Arten er knyttet til eikeskog hos oss, men larvene kan også forekomme på andre trær enn eik. De voksne målerne flyr i mars – mai.

## Utbredelse
Eikelurvemåleren finnes over det meste av Europa, unntatt lengst i nord, dessuten i Nord-Afrika og Midtøsten. I Norge følger den eikeskogens utbredelse og er funnet vest til Vest-Agder.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Tannmåler

**Tannmåler** (*Odontopera bidentata*) er en sommerfugl i gruppen av de egentlige målere  (Geometridae). Denne kraftig bygde arten er grå med flikete vinger, og er ganske vanlig i Norge nord til Nordland. Den kan kjennes fra andre målere med flikete vinger på den relativt homogene (lite spraglete) grå fargen.

## Utseende
En middelsstor (vingespenn 32 – 40&nbsp;mm), ganske kraftig, grå måler med flikete vinger. Antennene er ganske lange, nær 2/3 så lange som forvingen, kraftige og ikke påfallende fjærformede. **Forvingen** har to mer eller mindre tydelige, mørke tverrstriper, det ytterste er tofarget, mørkt og lyst. Den ytterste stripen er temmelig rett, den innerste krum. Vingenes grunnfarge er nokså variabel og hos mørke individer er det vanskelig å se tverrstripene. Forvingen har også en oval, mørk flekk rundt midten. **Bakvingen** har en mørk tverrstripe, også denne med en oval, mørk flekk. Larven er spraglete, grå eller grønnlig, med spredte, korte hår.

## Levevis
Denne vanlige arten lever i skog, heier og også i hager og parker. Larven kan finnes på mange ulike løvtrær og busker. De voksne målerne flyr om natten i mai – juni, og kommer gjerne til lys.

## Utbredelse
Tannmåleren finnes i Nord- og Mellom-Europa. I Norge er den vanlig nord til det sørlige Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Terrorangrepet i Buttala 16. januar 2008

**Terrorangrepet i Buttala 16. januar 2008** skjedde da mistenkte angripere fra Tamiltigrene angrep en sivil buss, samt lokale bønder i Buttala på Sri Lanka.

## Bakgrunn
Tamiltigrene har slåss siden 1983 for en uavhengig stat for Sri Lankas etniske tamil minoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mere enn 70.000 mennesker.

Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.

## Angrepet
Angrepet startet ca. 07:30 (lokal tid), da gjerningsmennene detonerte en veikantbombe, rettet mot en sivil buss som passerte gjennom den avsidesliggende byen Buttala, sørøst for Colombo. Geværmenn åpnet etterpå ild med maskingevær mot passasjerene i bussen, da de forsøkte å flykte. Ifølge et øynevitne ble alle som flyktet gjennom dørene skutt og drept. Angrepsmennene trakk seg så tilbake inn i jungelen, og skjøt og drepte 5 bønder som de møtte på veien, og såret to andre, ifølge en militær talsmann.

Like etter angrepet, rammet en annen veikantbombe et pansret militært kjøretøy i det samme området. Her ble tre soldater såret.

### Skader
Vinduene på bussen ble knust av den første eksplosjonen, og skuddene etterpå perforerte sidene på bussen. Angrepet drepte minst 26 personer, de fleste ble skutt, og skåret 62 andre, ifølge en militær talsmann. Forsvarsdepartementet påstod at bussen var full av skolebarn.

## Ansvar
Regjeringen på Sri Lanka anklaget Tamiltigrene for å stå bak angrepet.

## Reaksjoner
*  Presidenten på Sri Lanka, Mahinda Rajapaksa, fordømte angrepet og sa at det falt sammen i tid med andre angrep, som viste at en våpenhvile ikke ville fungere lenger.
*  Den amerikanske ambassaden fordømte angrepet, og sa at «det bærer alle merker» på å være utført av opprørene.
*  FNs generalsekretær Ban Ki-moon fordømte angrepet, og ba begge parter om å prøve å finne en fredelig løsning.
 
## Referanser
Peter Wessel Cupen

**Peter Wessel Cupen** er Norges største håndballturnering som arrangeres hvert år i Larvik, og ble første gang arrangert som *Cort Adeler Cupen* i 1963.

Peter Wessel Cupen tar hvert år imot de beste lagene i aldersgruppen 12 til 18 år, som konkurrerer i Larvik fra januar til april. Turneringen arrangeres over tre perioder og klasser: G/J12-13, G/J14-15 og G/J16-18.

Per 8. desember 2007 har 50&nbsp;00 spillere og 5&nbsp;000 klubber deltatt i Peter Wessel Cupen.

Cupen blir betraktet som uoffisielt norgesmesterskap for aldersbestemte lag. En rekke av de beste håndballspillerne har medvirket i cupen flere ganger.

Arrangør er Larvik Turns håndballgruppe.

## Hallene
Hallene som kampene spilles i er:
*Boligmappa Arena 
*Bergslihallen
*Bommestadhallen
*Farrishallen
*Framhallen
*Kveldehallen
*Nesjarhallen
*Stavernhallen
*Tjøllinghallen
*Fagerlihallen

## Eksterne lenker
* Peter Wessel Cupen
Svalbardveien (Oslo)

:::*Se [[Svalbardveien|pekerside]] for flere forekomster av Svalbardveien.*

**Svalbardveien** (1A–11B, 2A–18) er en villavei på Borgen i Oslo. Den går fra Tuengen allé til Sørkedalsveien. Veien fikk sitt navn i 1926 i forbindelse med at Svalbard ble en del av Kongeriket.

I nr. 11 er en flermannsbolig oppført i 1926 for Postverkets funksjonærer (nå eierleiligheter).

## Litteratur
* 

## Eksterne lenker
* 
*
Sharni Vinson

**Sharni Vinson** (født 22. juli 1983 i Sydney, Australia) er en australsk modell, skuespiller og danser.  

Hun er mest kjent som Cassie Turner i *[[Home and Away]]* og som Natalie i *[[Step Up 3D]]*.

I barndommen bodde hun sammen med moren sin, faren bor i Canada. 

## Referanser


## Eksterne lenker
*
Borgen (Oslo)

**Borgen** er et boligstrøk i Oslo, vest for Volvat, og sør for Vinderen, øst for Smestad og nord for Røabanen. Vesentlig villabebyggelse fra mellomkrigstiden. På Borgen ligger Vestre krematorium og Borgen stasjon på Smestadbanen.

Strøket og stasjonen har navn etter gården *Borgen* i Vestre Aker. Navnet er sammensatt av *borg* + *vin* (slette), og blir som alle vin-navn uttalt med tonem 2, eller *tostavelsestonelag*.